b'\n_START_ARTICLE_\nPikado\n_START_PARAGRAPH_\nPikado je obi\xc4\x8dajno igra dveh igralcev, ki izmenjaje me\xc4\x8deta do tri pu\xc5\xa1\xc4\x8dice v tar\xc4\x8do. Obi\xc4\x8dajno je tar\xc4\x8da obe\xc5\xa1ena tako, da je sredi\xc5\xa1\xc4\x8de tar\xc4\x8de 1,73 m nad tlemi. Igralci me\xc4\x8dejo pu\xc5\xa1\xc4\x8dice izza \xc4\x8drte, ki je obi\xc4\x8dajno 2,37 m od tar\xc4\x8de. Obstajajo tudi druge razdalje._NEWLINE_Igra se za\xc4\x8dne z dolo\xc4\x8denim \xc5\xa1tevilom to\xc4\x8dk, obi\xc4\x8dajno 501 ali 301. Zmaga tisti igralec, ki prej zmanj\xc5\xa1a svoj rezultat na ni\xc4\x8dlo. Z zadnjim metom mora igralec zadeti del s podvojenim \xc5\xa1tetjem to\xc4\x8dk ali pa sredi\xc5\xa1\xc4\x8de tar\xc4\x8de, s tem metom pa mora zni\xc5\xbeati rezultat to\xc4\x8dno na ni\xc4\x8d. Met, ki bi zni\xc5\xbeal rezultat na ena ali pod ni\xc4\x8dlo, ne \xc5\xa1teje in prilo\xc5\xbenost dobi drug igralec. Ta zadnji del igre je zaradi te\xc5\xbeavnosti najbolj napet. Dalj\xc5\xa1i dvoboji se pogosto delijo v ve\xc4\x8d nizov, sestavljenih iz ve\xc4\x8d iger.'